CELEX: 62019CA0264
Language: hr
Date: 2020-07-09 00:00:00
Title: Predmet C-264/19: Presuda Suda (peto vijeće) od 9. srpnja 2020. (zahtjev za prethodnu odluku koji je uputio Bundesgerichtshof – Njemačka) – Constantin Film Verleih GmbH protiv YouTube LLC, Google Inc. (Zahtjev za prethodnu odluku – Autorsko pravo i srodna prava – Internetska videoplatforma – Učitavanje filma bez suglasnosti nositelja prava – Postupak zbog povrede prava intelektualnog vlasništva – Direktiva 2004/48/EZ – Članak 8. – Tužiteljevo pravo na informaciju – Članak 8. stavak 2. točka (a) – Pojam „adrese” – Adresa elektroničke pošte, IP adresa i telefonski broj – Isključenje)

31.8.2020   
            
            
               HR
            
            
               Službeni list Europske unije
            
            
               C 287/11
            
         
      Presuda Suda (peto vijeće) od 9. srpnja 2020. (zahtjev za prethodnu odluku koji je uputio Bundesgerichtshof – Njemačka) – Constantin Film Verleih GmbH protiv YouTube LLC, Google Inc.
      (Predmet C-264/19) (1)
      
      (Zahtjev za prethodnu odluku - Autorsko pravo i srodna prava - Internetska videoplatforma - Učitavanje filma bez suglasnosti nositelja prava - Postupak zbog povrede prava intelektualnog vlasništva - Direktiva 2004/48/EZ - Članak 8. - Tužiteljevo pravo na informaciju - Članak 8. stavak 2. točka (a) - Pojam „adrese” - Adresa elektroničke pošte, IP adresa i telefonski broj - Isključenje)
      (2020/C 287/15)
      Jezik postupka: njemački
      
         Sud koji je uputio zahtjev
      
      Bundesgerichtshof
      
         Stranke glavnog postupka
      
      
         Tužitelj: Constantin Film Verleih GmbH
      
         Tuženici: YouTube LLC, Google Inc.
      
         Izreka
      
      Članak 8. stavak 2. točku (a) Direktive 2004/48/EZ Europskog parlamenta i Vijeća od 29. travnja 2004. o provedbi prava intelektualnog vlasništva treba tumačiti na način da se pojam „adrese” koji se u njemu nalazi, u slučaju korisnika koji je učitao datoteke kojima se povrjeđuje pravo intelektualnog vlasništva, ne odnosi na njegovu adresu elektroničke pošte, na njegov telefonski broj ni IP adresu korištenu za učitavanje tih datoteka ili IP adresu korištenu prilikom posljednjeg pristupa korisničkom računu.
      
         (1)  SL C 230, 8. 7. 2019.